ศึกชิงคลื่น 900 MHz รอบ 178 ราคาทั้ง 2 ใบรวม 1.4 แสนลบ.
ศึกชิงคลื่น 900 MHz วันที่ 4 รอบ 178 เคาะใบแรก 69,214 ลบ.ใบสองมาที่ 71,468 ลบ.
18 ธ.ค. 2558

ผู้สื่อข่าวรายงานว่า การประมูลคลื่น 900 MHz รอบที่ 178 ใบแรกมีผู้เคาะประมูล 2 ราย ราคา 69,214 ล้านบาท ใบที่ 2 มีผู้เคาะประมูล 1 ราย ราคา 71,468 ล้านบาท ราคารวม 2 ใบอนุญาตอยู่ที่ 140,682 ล้านบาท
รอบ 177 เคาะใบแรก 68,892 ล้านบาท มีผู้เคาะประมูล 1 ราย ใบสองมาที่ 71,146 ล้านบาทมีผู้เคาะประมูล 1 ราย ราคารวม 2 ใบอนุญาตอยู่ที่ 140,038 ล้านบาท
รอบ 176 เคาะใบแรก 68,570 ล้านบาท  ใบสองมาที่ 70,824 ล้านบาท
รอบ 175 เคาะใบแรก 68,248 ล้านบาท มีผู้เคาะประมูล 1 ราย ใบสองมาที่ 70,502 ล้านบาท มีผู้เคาะประมูล 2 ราย 
รอบ 174 เคาะใบแรก 67,926 ล้านบาท ใบสองมาที่ 70,180 ล้านบาท  
 
ทั้งนี้ คณะกรรมการกิจการโทรคมนาคม (กทค.) ระบุว่า การประมูลคลื่น 900 MHz ของไทยทุบสถิติราคาประมูลที่สูงสุดในโลก โดยราคาใบอนุญาตขนาด 10 MHz ที่เป็นสถิติโลกในขณะนี้อยู่ที่ 67,082 ล้านบาท
ด้านพันเอก เศรษฐพงค์ มะลิสุวรรณ ประธานกรรมการกิจการโทรคมนาคม และรองประธาน กสทช. ได้แถลงต่อสื่อมวลชนว่า จากข้อมูลที่ได้มีการศึกษาเปรียบเทียบราคาต่อ MHz ต่อประชากร โดย ITU ราคาค่าเฉลี่ยทั่วโลกของคลื่น 900 MHz จะอยู่ที่ประมาณ 17,659 ล้านบาทต่อใบอนุญาตขนาด 10 MHz โดยมีราคาต่ำสุดอยู่ที่ 779 ล้านบาทต่อใบอนุญาตขนาด 10MHz และสูงสุดอยู่ที่ 67,082 ล้านบาทต่อใบอนุญาตขนาด 10 MHz
 